text: Pregled izdelka Philips E-Line 237E4QHAD - Pc Monitorji | Maj 2020 Pregled izdelka Philips E-Line 237E4QHAD Nižja povprečna kakovost slike preprečuje, da bi bil ta monitor IPS resničen konkurent Čeprav je ta 23-palčni zaslon Full HD (1,920x1,080) proračunski model, ima še vedno IPS ploščo in podpira mobilno visoko ločljivo povezavo (MHL). Ta tehnologija vam omogoča, da povežete svoj pametni telefon ali tablični računalnik, da pošiljate video in slike, hkrati pa polnite svojo mobilno napravo. Če želite uporabljati MHL, morate svojo mobilno napravo priključiti na podporno vrata HDMI 237E4QHAD. HTC One S smo povezali s 237E4QHAD in bili veseli, da je na njem prikazan domači zaslon Android. Na sredini zaslona je bil videti kot tanek trak, vendar je bil prikazan celozaslonski video, ko smo ga predvajali. Čeprav je število pametnih telefonov in tablic, ki podpirajo MHL, razmeroma majhno, je vseeno koristno. Dva HDMI (en MHL združljiv) in VGA sta vaša edina vhoda, toda DVI ni Drugi video vhodi sta VGA in običajen vhod HDMI. Škoda, da ni DVI vhoda, čeprav so adapterji DVI na HDMI poceni, če vaš računalnik nima namenskega izhoda HDMI. Veseli smo, da vidimo tako zvočni vhod kot tudi priključek za slušalke, saj to uporabnikom osebnih računalnikov in igralcem omogoča veliko mero fleksibilnosti. 237E4QHAD ima pameten sijajni okvir, a tanek, lahek okvir se počuti precej poceni in prožen, majhna pipa pa omogoča, da se na svoji stojnici precej ziblje. Njeni 2W zvočniki so priročna funkcija, vendar zvenijo precej tiny in nimajo basov. Monitor je tanek, v mesu pa je videti nekoliko poceni Naše največje razočaranje nad 237E4QHAD je njegova kakovost slike. Z IPS ploščo bi moral imeti bolj natančne barve kot starejši in cenejši monitorji s TN-paneli, vendar je naš barvni kalibrator izmeril le slabih 90,4 odstotka sRGB barvnih odtenkov naravnost iz polja. Ta rezultat smo poskušali povečati s popolno umeritvijo, vendar kljub našim trudom tega nismo mogli izboljšati. Naši preizkusi trdnih barv so se odrezali nekoliko bolje, toda medtem ko so bili modri in rdeči barvi svetle in žive, so bili belci nekoliko sivi. Zeleni so bili videti tudi nekoliko izprani, črnci pa so se kmalu postavili modro proti dnu zaslona. Glej povezane Najboljši monitor 2019: najboljši monitorji 1080p, 1440p, 4K, 5K in ultraširoki za nakup od £ 126 Najboljše ponudbe monitorjev za leto 2020: Pridobite poceni monitor za igre od Acer, BenQ, Asus in še več Ravni kontrasta prav tako niso bili tako dobri, kot bi si želeli. Primarne barve so bile na našem naboru testnih fotografij luknjaste, toda temnejša področja vsake fotografije so imela manj podrobnosti v primerjavi z boljšimi zasloni, zaradi česar je to slab zaslon za fino urejanje fotografij. 237E4QHAD ima krmilje, ki je občutljivo na dotik, da prilagodi svetlost, kontrast in posamezne barvne vrednosti, da bi to poskušali odpraviti, vendar je zaradi njihove nenatančnosti prišlo do zelo lahkega delovanja, spreminjanje posameznih ravni RGB pa se je izkazalo za posebno moteče, saj pogosto prekrivamo in podčrtamo svoje predvideni cilji. Po drugi strani so bili njegovi koti gledanja precej bolj impresivni, zato smo morali biti skoraj ob strani, preden smo opazili kakršno koli zatemnitev zaslona. Podpora za MHL je lepo imeti, vendar ni dovolj, da se 237E4QHAD izstopa iz množice. 237E4QHAD prihaja po ugodni ceni, vendar AOC i2352Vh je cenejši, ima boljšo kakovost slike in je veliko boljši nakup.


source: fineweb

text: Zaradi dobrega položaja Ryad Zouina Bed And Breakfast v Medina, je to izhodišče zelo primerno za oglede Marakeš. Od tod lahko obiskovalci dostopajo do vsega, kar lahko to živahno mesto ponudi. Ta sodoben hotel se nahaja v bližini popularnih znamenitosti, kot so Dar Chérifa, KIS Boutique, Mouassine Fountain. Usluge in storitve, ki jih zagotavlja Ryad Zouina Bed And Breakfast, naredijo gostom prijeten oddih. Wi-Fi na javnih mestih, bar, ogledi, hotelski/letališki prevoz so samo nekatere od dodatnih storitev. Vsi gostje hotela so deležni izjemnih dodatnih storitev in edinstvenega udobja. V hotelu so na voljo številne možnosti za rekreacijo, vključno z solarij, zunanji bazen, park, masaža. Kakšen je že vaš razlog za obisk Marakeš, boste v Ryad Zouina Bed And Breakfast našli idealno mesto za razburljive in zanimive počitnice.


Prišli bodo. Pravzaprav so že v naših šolah – mali Albanci, Bosanci, Srbi, otroci staršev, ki so prišli s trebuhom za kruhom v Slovenijo, otroci, ki ne znajo jezika, mnogi ne razumejo niti besedice, izrečene v razredu. Nekateri so žrtve posmehovanja, ponižanja, izključevanja. Tako pač je. Pred nekaj tedni mi je obiskovalec rekel približno to: »Ko sem bral vašo knjigo o šolanju otrok beguncev iz Bosne v Sloveniji, sem se spomnil, da je v moj razred prišel otrok begunec. Kako smo ga zasmehovali! Upam, da mu to ni pustilo kakih hujših posledic. Danes mi je težko zaradi tega. Rad bi ga srečal in se mu opravičil.« Zdaj bodo prišli še bolj drugačni, s še bolj drugačnimi navadami. Prihajajo ljudje, zoper katere uprizarjajo protestne shode, da se ne bi naselili v naši občini. Zoper prišleke izdajajo nezakonite odločitve o tem, da bodo lahko vstopili v vrtce in šole šele tedaj, ko se bodo naučili slovensko. Na ravni ustreznega ministrstva in drugih institucij razmišljajo o tem, kako organizirati šolanje beguncev iz Sirije in Iraka. Vendar dobra volja ministrstva in drugih vodilnih institucij in uradna določila o šolanju otrok beguncev niso zagotovila za dober sprejem otrok v razredne skupnosti. Potrebna je priprava otrok in nekatere šole so se iz lastnega vzgiba že začele pripravljati na to. Pa ne gre le za odnos do otrok beguncev. Njihov prihod, njihova navzočnost v razredu je lahko velika učna ura človečnosti, solidarnosti in prosocialnega vedenja pa tudi priprava otrok na življenje v večkulturnih skupnostih. O empatiji in prosocialnem vedenju Ob vstopu otrok beguncev v naše šole si kot nešolski človek lahko dovolim razkošje razmišljanja o empatiji, solidarnosti, prosocialnem vedenju, ki so lepila socialnega tkiva in omogočajo preživetje skupine, skupnosti, vrste ... Pravijo, da je empatija zmožnost videti z očmi drugega, slišati z ušesi drugega, čutiti s srcem drugega. To je sposobnost vstopiti v čevlje drugih, podoživljati in razumeti njihova čustva in vedenje. Empatija postane koristna za drugo osebo, ko jo ta zazna. Prosocialno vedenje označuje odzivanje, delovanje na podlagi lastne prostovoljne odločitve, ki je usmerjeno v pomoč ali dobro drugega, skupine ali širše skupnosti. Pomeni pomagati, deliti, se izpostaviti, včasih tudi ogroziti samega sebe ali škodovati sebi. Prosocialno vedenje ni le koristno drugemu in skupnosti. Izboljšuje tudi dobro počutje in vzbuja pozitivna čustva pri storilcu. Znan je rek: »S tem, da pomagamo drugim, pomagamo tudi sebi in izboljšujemo lastno življenje.« Poleg socialnih nagrad, kot sta hvaležnost drugega in spoštovanje v okolju, obstajajo še notranje nagrade. Danes vemo, da se ob prosocialnem vedenju sprožajo nevrotransmiterji, ki povzročajo dobro počutje. Razširjeno mnenje je, da medčloveške odnose siromašijo, slabšajo, ogrožajo okoliščine življenja sedanjega časa in neoliberalne vrednote. To se odraža tudi v tekmovalnem ozračju mnogih šol. Razumljivo, saj je šolski sistem del družbenega sistema. Otrok in prosocialno vedenje Pri posameznem otroku izhaja prosocialno vedenje iz njegove biologije, procesa socialnega učenja, izkušenj in vplivov, ki jim je izpostavljen, lastnih moralnih norm ter moralnih standardov in pravil njegovih ožjih in širših življenjskih okolij (družina, šola, skupine, v katere je vključen, skupnost ...). Za otroka ima prosocialno vedenje večkratne koristi. Otroci s prosocialnim vedenjem so bolj uspešni v šoli, bolj priljubljeni med vrstniki, prevzemajo vodilne vloge. Toda dobrota je lahko tudi sirota. So okolja, v katerih tako prevladujejo vrednote in cilji tekmovalnosti in tolerantnosti za brezobzirno in slabo, da so otroci, ki izkazujejo prosocialno vedenje, smešni in zasmehovani ali celo moteči, ker s svojim vedenjem opozarjajo na drugačen splet vrednot. In žal je vedenje lahko prosocialno v okviru lastne skupine, hkrati pa antisocialno do tistega, ki ni »naš«. Slabe izkušnje v medosebnih odnosih, socialna izolacija ali izključenost, ki traja dlje časa, lahko pripeljejo pri otroku do apatije in zloma motivacije za dobre odnose z drugimi. Na drugi strani pa doživetje nasilja in antisocialnega vedenja lahko pušča trajne sledi v otrokovi duševnosti. Znane so posledice doživetij pri otrocih, ki so doživeli vojno ali družinsko nasilje. Travmatske izkušnje pri mnogih povzročajo sledi v strukturi možganov, ki se odražajo tudi v socialnem vedenju. Največkrat predstavljen primer, kako zlo prizadeva duševno zdravje otrok, je vrstniško preganjanje. Ena najbolj obsežnih študij o poznih posledicah vrstniškega preganjanja kaže, da je ogroženost glede psihiatričnih motenj v odrasli dobi pri otrocih, ki so bili preganjani, v primerjavi s kontrolno skupino dvakrat večja. Kaj vpliva na prosocialno vedenje? Biološki vplivi se kažejo v temperamentu, ki sodoloča večjo ali manjšo sociabilnost, občutljivost za drugega, v načinu razmišljanja, od katerega je odvisno dojemanje sveta. Sodobna nevroznanost odpira uvid v biološke osnove čustev in socialnega vedenja. Vendar nam vsa znanost o možganih še vedno ne omogoča celostnega razumevanja človekovega socialnega vedenja. Ko govorimo o vzgoji, o socializaciji, vedno na prvem mestu poudarjamo pomen družine. Otrok, ki odrašča v altruističnem okolju, bo bolj verjetno razvil altruistične namere in vzorce. Takšno okolje zagotavlja priložnosti za prosocialno vedenje in socialne nagrade zanj, možnosti učenja socialno odgovornega vedenja po vzoru. Ob tem pa velja opozoriti, da se v sodobni družbi vpliv družine na vzgojo manjša, veča pa se vplivnost vrednot in vzorov, s katerimi se otrok srečuje v zunajdružinski stvarnosti in s katerimi je bombardiran v medijih in na spletu. Osebna izkušnja je velika učiteljica. Lahko pokaže, da je vredno biti dober ali da se bolj splača prizadevanje za lastne koristi. Družbena dogajanja in ideologije sodoločajo vrednote, ki jih bomo – tako otroci kot odrasli – izbrali ali pa nam jih bo okolje vsililo kot vodila našega socialnega vedenja. Pred kratkim mi je mama pubertetnika povedala, da sta se dogovorila, da ponudita v svojem domu bivališče kakemu mladostniku iz Sirije. Potem pa je fant nekega dne začel mamo prepričevati, da raje ne bi, ker so begunci lahko nevarni. To se je zgodilo v kraju v Sloveniji, v katerem je močna protibegunska propaganda. Prosocialno vedenje in šola Psihosocialna klima in etos šole sooblikujeta odnose in socialno vedenje učencev. Žal šolski sistem ne izkorišča dovolj velikih možnosti za pozitivno socializacijo. V mnogih slovenskih šolah veliko vlagajo v razvijanje prosocialnega vedenja otrok, vendar je to bolj posledica prizadevanj pedagoških delavcev posamične šole kot sistemski pristop. A v sodobni pedagogiki in šolski psihologiji narašča zanimanje za razvijanje prosocialnega vedenja v okviru šole. To je na primer visoka prioriteta sedanjih pobud za reformo šolskega sistema v ZDA. Prosocialno vedenje je v šoli premalo prepoznano in nagrajevano. Mnogi otroci, ki niso uspešni učenci, imajo veliko empatije in sposobnosti za izkazovanje tovrstnega vedenja. Vendar to ni cenjeno in ne najde ustreznega mesta v vrednotenju otrok, četudi je v sodobnem svetu sposobnost vzpostavljanja dobrih odnosov in sodelovanja vse bolj iskana in cenjena vrednota. Ne toliko iz človekoljubja – bolj zato, ker prispeva k sinergijam in izboljšuje delovno učinkovitost Med pridobitvami zgodnjega vključevanja otrok v prosocialno prostovoljno delo v okviru šol navajajo naslednje: otroci se naučijo skrbeti za druge in prevzemati odgovornost zanje, njihova vpetost v skupnost se veča; izboljšata se njihova samopodoba in splošna motivacija za pozitivne dejavnosti in samostojnost; izboljšanje šolskega uspeha; bolje so pripravljeni na državljanske odgovornosti ... Otroci dobijo izkušnje, da lahko s svojim delovanjem vplivajo, da lahko nekaj spremenijo. Dejavni, odgovorni in za dobro drugih v skupnosti angažirani otroci in mladi, ki so ponotranjili vrednote solidarnosti že v osnovni šoli, običajno takšna stališča in vzorce vedenja obdržijo tudi kot odrasli. Prispevajo k tkanju socialne mreže, ki povezuje ljudi tudi onkraj družinskih vezi v širšo mrežo. Ko v pedagoški literaturi priporočajo, da naj bi šole v svoj kurikulum vključile tudi razvijanje čustvene in socialne inteligentnosti, je v skladu s filozofijo in vrednotami našega časa pogosto poudarjena predvsem korist za individualno socialno in delovno uspešnost. V utemeljitvah navajajo, da so otroci, ki jih šola opremlja zgolj z akademskim znanjem, slabo pripravljeni na izzive, s katerimi se bodo srečevali. Navajajo raziskave, ki so pokazale, da sta čustvena in socialna inteligentnost najboljša napovednika uspešnosti v odrasli dobi, boljša kot kateri koli drugi napovednik. Bogatenje kurikuluma s psihosocialno razsežnostjo je predvsem usmerjeno k razvijanju individualne socialne in delovne uspešnosti. Učenje o duševnosti in psihosocialnem v okviru šole je predvsem osredotočeno na otrokov jaz. Razvijamo samopodobo, samozavest, samozaupanje, samoupravljanje, samokontrolo, svetujemo: moraš znati imeti rad sebe, moraš znaš reči ne, otroke učimo asertivnosti, socialnih veščin, ki omogočajo dobro in uspešno delovanje. Vse se pretežno vrti okrog sebe. Nekoč, ko so mlade nadobudne psihologinje na seminarju v Turčiji širile to filozofijo med sirske begunce, je vstala begunka in rekla: »To niso naše vrednote. Naše vrednote so povezanost s skupnostjo.« No, tako daleč Evropejci še nismo ali – več nismo. Obstaja niz strategij, kako vzpodbujati in razvijati prosocialno vedenje učencev. Mednje sodijo učenje z delovanjem (learning by doing) – v to je vključeno prostovoljno delo, vključevanje različnosti in različnih; razvijanje državljanske participacije in seveda razvijanje kompetenc in znanja oseb, ki socializirajo otroke (učiteljev, staršev ...) o otrokovem čustvenem, socialnem in moralnem razvoju. Otroci se učijo od vrstnikov. Vrstniki so lahko vrstnikom odlični učitelji pri osveščanju o empatiji in vzgled za razvijanje prosocialnega vedenja. K tovrstnemu vedenju prispeva socialno nagrajevanje altruističnega vedenja, in ne zgolj kaznovanje nezaželenega vedenja. Mislim, da je najpomembnejša socialna klima, etos šole in razreda – sporočila, izkušnje, ki se pretakajo skozi vedenje in odnose v razredu in šoli. Nazaj k tem, ki prihajajo Med priprave na sprejem otrok beguncev v naše šole sodi poleg organizacijskih in pedagoških priprav tudi razmislek o vzpodbujanju pomoči in prijaznosti sošolcev in učiteljev do novega člana razredne skupnosti. Njegov prihod je priložnost za vzgojo za prosocialno vedenje učencev. Prizadevanje za razvijanje psiholoških znanj in spoznanj pri učencih se lahko obogati, spremeni iz v »jaz« usmerjene v vsebine in programe, usmerjene na drugega in skupnost. Kar zadeva priprave na sprejem otrok beguncev – učitelji in šolski svetovalni delavci vedo o tem več kot jaz. Tudi učenci so lahko zelo domiselni. Zelo koristno je omogočiti izmenjavo izkušenj med šolami o tem, kako sprejeti priseljenca iz Sirije, kako mu olajšati vključevanje. Predstavljam le nekaj svojih izkušenj z otroki begunci iz Bosne in Hercegovine. Morda bo katera lahko koristna v sedanjem dogajanju. Med strategijami so predvsem informiranje učencev, pogovor o tem, kaj so begunci in njihove družine doživeli, kako se počutijo otroci, ki pridejo v razred. Koristno je, če otroci sami iščejo informacije o beguncih – vprašajo dedka ali babico, ali so bili begunci, pregnanci. Skupna razredna razmišljanja o tem, kako lahko olajšamo vključevanje otroka begunca v razredno skupnost, pomeni, da otroci postanejo načrtovalci pomoči otroku in se ob tem poistovetijo z izdelanim načrtom. Koristni so praktični nasveti učiteljev, kako lahko sošolcu pomagajo. Med priprave gotovo sodi tudi pogovor s starši. Mislim, da je dobro, če zvedo nekaj o novem sošolcu svojega otroka – od kod prihaja, o njegovi družinski situaciji, o njegovih interesih in težavah pri učenju in vključevanju. Tako bo pri starših manj sumničenja in strahu. Starši novega učenca se lahko predstavijo staršem drugih učencev na roditeljskem sestanku. Proces učenja in vključevanja otroka v novo okolje bo močno olajšan, če šola aktivira vire pomoči v okviru šole. Sošolci in starejši učenci lahko pomagajo pri učenju jezika, šolske snovi, napisanih in nenapisanih pravil vedenja, imajo posredniško vlogo pri vključevanju v razne obšolske in interesne dejavnosti. Vendar novi učenec naj ne bo le prejemnik pomoči. Takoj naj tudi sam začne dajati nekaj razredu. Učitelj lahko ustvari priložnost in vzpodbudi novega učenca, da kaj nauči sošolce – morda nekaj arabskih besed, pravljico, predstavi svojo državo, pove, kako je biti otrok begunec. Otrok begunec se lahko vključi v interesne skupine in prostovoljno delo. Morda lahko v knjižnici naredijo seznam knjig o otrocih beguncih in migrantih, nabavijo videofilme o njih in si jih ogledajo na sestanku razredne skupnosti. V Sloveniji imamo modele dobrih praks pomoči otrokom z učnimi težavami in priseljenim otrokom na šolah. Veliko pomoči prejmejo priseljenci tudi v okviru nevladnih organizacij; naj omenim le delovanje nevladnih organizacij v Novem mestu in Ljubljani. * * * Kot otroška psihiatrinja opozarjam, da lahko šola ogromno stori ne le za vključevanje otrok beguncev v skupnost slovenskih otrok in učni proces, temveč tudi za njihovo psihično okrevanje od izgub in travmatskih doživetij. In še sklepna misel: otroci begunci v slovenskih šolah niso le skrb ministrstva in zavoda za šolstvo, njihove usode ne določajo le okrožnice in akti. So zadeva človečnosti ravnatelja, učiteljev, šolskih svetovalnih delavcev, učencev in njihovih staršev. Šola je za otroke begunce predstavnik države gostiteljice. Od tega, kako bodo ravnali z njimi v šoli, kakšne odnose bodo razvili, sta odvisni njihovo videnje Slovenije in Slovencev in njihovo vedenje v Sloveniji in drugod. Dober sprejem in dobri odnosi z otrokom beguncem so investicija za prihodnost – za našo skupnost in za to, kako bo otrok begunec videl človeštvo, kako bo deloval in sodeloval z ljudmi. *** Anica Mikuš Kos je predsednica


Telovadba po porodu • Med.Over.Net 21. januarja 2014 Gibanje, Življenjski slog Vse občudujemo zvezdnice, ki so že kmalu po porodu sijoče, vitke, kot iz škatlice. In se sprašujemo, zakaj same poleg otroka v naročju nosimo še obročke okrog trebuha. Vse občudujemo zvezdnice, ki so že kmalu po porodu sijoče, vitke, kot iz škatlice. In se sprašujemo, zakaj same poleg otroka v naročju nosimo še obročke okrog trebuha. O tem, kaj narediti, da se ga bomo čim lažje znebile ter obenem poskrbele za svoje zdravje, smo govorili s Tanjo Želj, prof. šp. vzgoje, trenerko pilatesa in vaditeljico vadbe v času nosečnosti, direktorico Pilates centra Tanergija Kako in kdaj začeti z aktivnostjo po porodu? Kdaj? Priporočamo 6 do 8 tednov po porodu oz. po prvem ginekološkem pregledu po porodu. V primeru carskega reza je to lahko še kak teden pozneje. Kako? V obliki strokovne in organizirane (skupinske ali individualne) vadbe po porodu. Kaj moram delati? Prve dni po porodu je treba krepiti mišice medeničnega dna in se odpraviti na prve sprehode. Potem (ko se maternica vrne na svoje mesto), je treba še dodatno začeti krepiti globoko trebušno mišico, ki pomaga spraviti trebuh nazaj na svoje mesto. Postopoma se dodajajo tudi druge, lahko tudi težje vaje, ki so prilagojene formi mamice. Česa takoj po nosečnosti še ne smem in zakaj? Takoj po porodu odsvetujemo visoko intenzivno vadbo, saj potrebuje maternica vsaj 6 do 8 tednov, da se maternica vrne v svoje prvotno stanje (med nosečnostjo se poveča do 6-krat), saj v primeru visoke intenzivnosti in prešibkih mišic lahko maternica pade iz telesa. Kakšno vadbo lahko obiskujem? Strokovno organizirano vadbo v skupini ali individualno. Pred začetkom svetujem, da preverite strokovno usposobljenost učitelja, vaditelja ali inštrukorja. Kako hitro se bom vrnila na staro težo? Teža naj ne bo merilo, ker ni realna. Nekako pa velja pravilo 9 mesecev gor in 9 mesecev dol. Veliko bolj kot teža je pomembno vaše dobro zdravje in dobro zdravje otroka ter občutek dobre forme kot pa vsi tisti grami in lovljenje forme, kakršno ste imeli pred nosečnostjo. Kako hitro lahko izgubim trebuh? Odvisno od tega, kako močno je bil raztegnjen med nosečnostjo. Odvisno od prehrane v poporodnem obdobju (veliko žensk se še bolj zredi po porodu, ker je zaradi dojenja povečan občutek lakote). Vendar to ne pomeni, da se lotite diete takoj po porodu. To prav tako odsvetujemo. Odvisno je tudi od tega, ali je bil porod naraven ali ste imeli carski rez (za carski rez velja, da ostane napihnjenost trebuha in bolj raztegnjene mišice, saj je bil prekinjen potek naravnega poroda in zato krčenja mišic po porodu). Malo je pa tudi odvisno od genetike. Veliko se da narediti tudi z vadbo in primerno, uravnoteženo in zdravo (vendar ne dietno) prehrano. Kako je najbolje priti nazaj v staro formo? Gibanje (vaje za moč, sprehodi in potem aerobna vadba nižje intenzivnosti), spanje (ki si ga morate utrgati in vzeti), dobra in kakovostna uravnotežena zdrava prehrana (nikakor ne dietna). In morda najpomembneje – pozitiven pogled na svoje življenje, na svoje telo in na vse, kar nas obdaja. Še več o tem, kako po porodu priti v formo, sprejeti svoje novo telo in ga obenem preoblikovati, o tem, katere vaje so najprimernejše za vas in kako lahko vadite tudi z dojenčkom, vam bo v živo povedala Tanja Želj na brezplačni urici za mamice z dojenčki v Cityparku 21. 1. od 10.00 do 11.00. Pridite, morda je to pot do še bolj zadovoljne mamice. Več o brezplačnih srečanjih mamic in nosečnic s strokovnjaki ter o brezplačni jogicio in baby yogi v Cityparku na www.facebook.com/otroskajogica, www.citypark.si. « Kaj lahko storim, če doživljam mobing na delovnem mestu? Optical Express nagrajuje » Do fit telesa po porodu brez estetske kirurgije Prehrana in telovadba po porodu TELOVADBA PO PORODU IN DOJENJE


source: CulturaX

text: preberi.si - Vegrad Slovenski šampion Pogačar namerava izvesti poseben manever torek, 14. junij 2022 ob 19:54 "Vesel sem, da sem na štartu dirke Po Sloveniji, ene od najlepših dirk na svetu. Ko bomo šli v soboto čez Komendo, mi bodo po mojem šle kar... nedelja, 12. junij 2022 ob 12:01 Piše: Vida Kocjan Z Radom Gladkom, novim poslancem Slovenske demokratske stranke, sva se pogovarjala ob koncu tedna. Govoril je o svojih prvih vtisih v državnem zboru in pojasnil, kako si predstavlja delo poslanca. V nadaljevanju je beseda tekla o kandidatih za ministre in... Skrivnosti Golobove vlade: vse, česar niste vedeli o ministrih petek, 3. junij 2022 ob 19:02 Slovenija je dobila 15. vlado, ki jo sestavlja 18 članov: premier Robert Golob, sedem ministric in 10 ministrov, od tega trije brez listnice. Kaj počnejo v življenju in kdo so zasebno. Veliko se gradi, gradbincipa v likvidnostnih težavah petek, 3. junij 2022 ob 00:00 Čeprav je dela dovolj, direktorji največjih gradbenih projektov tarnajo, saj jim naročniki ne priznavajo izrazite rasti stroškov in energentov. Gradbena podjetja se zato spopadajo z likvidnostnimi težavami. Po opozorilih direktorjev bi branža Bodoči finančni minister Boštjančič priznal, da ima pozitivno mnenje o predsedniku Modre zavarovalnice Borutu Jamniku, enemu od "stricev" bodoče vlade ponedeljek, 30. maj 2022 ob 18:24 Piše: Sara Kovač (Nova24tv.si) "Verjamem, da kljub povečanju števila ministrstev stroški niso nič večji," je povedal Golobov kandidat za... [Video] Bodoči finančni minister Boštjančič priznal, da ima pozitivno mnenje o nečaku iz ozadja Borutu Jamniku Novi finančni minister Boštjančič: možna je uvedba davka na dediščino Adria Airways Alenka Bratušek BDP BTC Bojan Kumer Borut Jamnik Celje Delamaris Electa Električna vozila Evropska unija Gibanje Svoboda Hilda Tovšak Intereuropa Janez Janša Jože Mermal Klemen Boštjančič LDS LMŠ - Lista Marjana Šarca Levica Ljubljana Luka Mesec Marjan Šarec Matej Arčon Matjaž Han Merkur Miro Senica Nacionalni preiskovalni urad (NPU) Robert Golob SCT SD SDS Tanja Fajon Tatjana Bobnar Ukrajina Velenje Večer korona virus pokojnine recesija


Sovjetska zveza Zveza sovjetskih socialističnih republik (ZSSR ali Sovjetska zveza; Sojuz sovetskih socialističeskih respublik, SSSR zapisano v cirilici kot Coю́з CoBéTckиx CoциaлиcTи́чeckиx Pecпýблиk) je bila zveza socialističnih republik, ki je obstajala od leta 1917 do leta 1991. Seznam držav v Sovjetski zvezi se je s časom spreminjal; v zadnj 1000 ih letih je obsegal 15 sovjetskih socialističnih republik (SSR). Rusija je bila v ZSSR daleč največja republika in je prevladovala v skoraj vseh pogledih: po površini, prebivalstvu, gospodarstvu in političnem vplivu. Spreminjal se je tudi obseg ozemlja Sovjetske zveze in v zadnjih časih je približno sovpadal z ozemljem carske Rusije brez Poljske in Finske. Politično ureditev države je narekovala edina priznana politična stranka, Komunistična partija Sovjetske zveze. Upravna razdelitev[uredi | uredi kodo] - Glavni članek: Republike Sovjetske zveze V zadnjih desetletjih njenega obstoja je Sovjetsko zvezo sestavljalo 15 sovjetskih socialističnih republik (SSR). Z razpadom so vse postale neodvisne države, nekatere med njimi pa so ostale povezane v ohlapni zvezi, imenovani Skupnost neodvisnih držav. Zgodovina[uredi | uredi kodo] Sovjetsko zvezo v večini primerov obravnavamo kakor naslednico Ruskega imperija in kratkotrajne vladavine pod Georgyjem Jevgenijevičem Lvovom ter Alexandrom Kerenskyjem. Zadnji ruski car, Nikolaj II., je vladal do marca 1917, ko je vladavino nad cesarstvom prevzela kratkotrajna ruska vlada, ki jo je razpustil leta 1917 Vladimir Lenin. V letih 1917 do 1922 je bila predhodnik Sovjetske zveze Ruska Sovjetska Federativna Socialistična Republika (RSFSR), ki je bila, kot druge republike, v tistem času neodvisna. Sovjetska zveza je bila uradno ustanovljena leta 1922 z združitvijo (splošno znana kakor Boljševiška Rusija), Ukrajine, Belorusije, in Transkavkaške Sovjetske Republike pod vladavino Boljševikov.


text: Slednja je šele v finalnem dvoboju morala priznati premoč Nemki Janet Köhler. Finalni dvoboj z nepostavljeno Nemko na centralnem igrišču je postregel z izjemno predstavo, ki je navdušila gledalce. Kebrova, ki na lestvici rezultatov letošnjega leta zaseda celo prvo mesto in je že pred začetkom turnirja sodila v najožji krog favoritinj, je proti nekdanji zvezdnici nemškega badmintona izvrstno začela in prednost ohranila vse do končnice prvega niza, v kateri je Köhlerjeva najprej ubranila dve žogici za niz, nato pa niz z 16:18 v podaljšku odločila v svojo korist. Drugi niz je bolje začela Köhlerjeva, ki je slovenski igralki uspela vsiliti zelo neugodno igro visokih udarcev žogice. Kebrova je do samega zaključka pogumno, a neuspešno lovila priključek in na koncu ob rezultatu 13:16 morala priznati zmago nemške tekmice. Tretje mesto sta si razdelili Poljakinji Janina Karasek in Kasia Witwicka. Z rezultatom in igro sem super zadovoljna, še posebej me veseli dejstvo, da sem svoje najboljše igre prikazala prav na svetovnem prvenstvu. Seveda pa nisem navdušena nad rezultatom finala, v katerem sem imela dober občutek, a mi je Köhlerjeva nato uspela vsiliti svojo igro. Bo pa finalni poraz vsekakor prava motivacija za nadaljnje delo in naskok na prvo mesto mednarodne jakostne lestvice," uspeh komentirala Kebrova. V senci odlične igre Jasmine Keber je minila pogumna predstava četrte nosilke Helene Halas, ki je na prvenstvo pripotovala z zlomljenim mezincem in po tesnem boju s Švedinjo Rebecco Nielsen izpadla v osmini finala. Preostali slovenski igralki sta izpadli v petkovih kvalifikacijah – Turkova že v skupinskem delu, Jazbinškova pa v zadnjem krogu na izpadanje. Moški del prvenstva je postregel z izenačimi boji, v katerih pa slovenski predstavniki tokrat niso blesteli. Potem ko je peti nosilec Miha Avberšek presenetljivo izpadel že v šestnajstini finala, je najboljši slovenski rezultat priigral Robi Titovšek z uvrstitvijo v osmino finala, v kateri je navkljub pogumnemu boju in visokemu vodstvu v drugem nizu moral priznati premoč najboljšemu francoskemu igralcu Berangerju Mocaerju. V šestnajstini finala je izpadel tudi borbeni Klemen Pleško, ostali slovenski predstavniki pa so svoje nastope končali v kvalifikacijah – medtem ko so Dejan Kuselj, Alen Baumkirher in Tadej Svetek obstali že v skupinskem delu kvalifikacij, so Samo Lipušček, Aleš Naraglav in Matjaž Šušteršič zmagali v svojih kvalifikacijskih skupinah, a tekmovanje pred uvrstitvijo na glavni turnir končali v zaključnih bojih na izpadanje.


text: We are migrating the content of this website during the first semester of 2014 into the new EUR-Lex web-portal. We apologise if some content is out of date before the migration. We will publish all updates and corrections in the new version of the portal. Do you have any questions? Contact us. Motorna vozila s prikolicami: mase in mere avtomobilov (do leta 2014) Želena informacija ni na voljo v izbranem jeziku. Za informacijo v enem od jezikov, ki so na voljo, izberite eno od naslednjih povezav - Kraftfahrzeuge und Kraftfahrzeuganhänger: Masse und Abmessungen von Personenkraftwagen (bis 2014) - Motor vehicles with trailers: masses and dimensions of cars (until 2014) - Vehículos de motor y remolques: masas y dimensiones de los vehículos particulares (hasta 2014) - Véhicules à moteur et remorques: Masses et dimensions des voitures particulières (jusqu'en 2014)


Revision as of 21:12, 23 May 2014 by VeronikaJarc (Talk | contribs) Virus denge je RNA virus in spada med flaviviruse . Na ljudi se prenaša s pomočjo več vrst komarjev iz rodu Aedes in sicer predvsem A. aegypti. Obstajajo štirje serotipi virusa denge (DEN 1-4). Virusni genom je sestavljen iz 11000 bp, ki kodira tri strukturne proteine (protein kapside C, membranski protein prM in ovojnični protein E), sedem ne strukturnih proteinov (NS1, NS2a, NS2b, NS3, NS4a, NS4b in NS5) ter kratki nekodirajoči regiji na 5' in 3' koncu. Protein E je pomemben ovojnični protein s pomočjo katerega se virus pritrdi na gostiteljevo celico. Za razvoj cepiva je protein E primerna tarča, saj vsebuje domeno III (EDIII), ki ima ključno vlogo pri vezavi na gostiteljsko celico. Zaradi več serotipov virusa denge je velik problem razviti cepivo, saj infekcija samo z enim serotipom lahko vodi do celega spektra simptomov denge(vročina, denga hemoragična mrzlica ali šok sindrom denge po zaporednih okužbah). Zato so tetravalentne vrste cepiv narejena tako, da so zmožne zagotoviti zaščito proti vsem serotipom brez reaktivacije samega virusa. Za razvoj cepiva so naredili konsenzno zaporedje z primerjavo aminokislinske sekvence EDIII različnih izolatov vseh štirih serotipov. Miške so nato imunizirali z rekombinantno konsenzno domeno III (cEDIII), te pa so razvile nevtralizirana protitelesa proti vsem štirim serotipom virusa denge. Sistem proizvodnje s pomočjo rastlin nam nudi varno,poceni in oralno cepivo. Vendar je pri oralenem privzemu cepiva lahko problem, zaradi nizke proizvodnje antigenov povezanih in s tem povezanim nizkim imunskim odzivom. En način zvišanja imunskega odziva v mukozalnem imunskem sistemu je fuzija antigenskih proteinov z ligandi, ki imajo možnost da prenesejo fuzijski proteinski antigen v mukozalni imunski sistem za povečanje antigenskega privzema v mukozalne imunske celice. Eden od teh ligandov je M celično tarčni peptidni ligand Co1. Ta je pri oralni vakcinaciji miškah povečal privzem fuzijskega antigena v efektivno mesto mukozalnega imunskega sistema in imunskega odziva proti fuzijskem antigenu v primerjavi z samim antigenom. V tej študiji so naredili fuzijo med peptidnim ligandom Co1 in konsenznim genom domene III virusnega proteina E (scEDIII), da bi povečali mukozalni imunski odziv. cDEIII- Co1 fuzijski protein je bil pod kontrolo riževo amilazega 3D promotorja (močen inducibilen promotor) v pogojih sladkornega stradanja v riževem ekspresijskem sistemu. Biološka funkcija fuzijskega proteina pa je bila gledana v mišjem modelu. WESTERN BLOT IN KVANTIFIKACIJA LIGANDA FUZIJSKEGA PROTEINA: Transgenega in ne transgenga riža so analizirali za detekcijo fuzijskega proteina. Linije transgenega riža, ki so kazale na visoko ekspresijo fuzijskega proteina so nato aplicirali v suspenzijsko kulturo. Za western blot so analizirali 6 transgenih rižev, ki so imeli najmočnejše signale pri northern blotu. Fuzijski protein je bil najden kot 3 lise na gelu pri 17kDA z anti-denge virusnimi protitelesi. Kvantificirali so fuzijske proteine št. 5,6 in 9 kažejo visoko ekspresijo fuzijskega proteina pri western blotu. Te so nato vzpostavili pogojem sladkornega stradanja in jih nato kvantificirali z ELISO. Največ proteina je proizvajal transgeni riž št. 6 ki je bil nato izbran za selekcijo in vitro in in vivo z privzemom antigena.


text: V goste smo povabili bionergetika, atletskega trenerja, šamana, pa nekdaj učitelja in zdaj mentorja olimpijskega in svetovnega prvaka v metu kladiva Primoža Kozmusa Marjana Ogorevca. Ogorevc se je v zadnjih letih osredotočil na svojo trenersko vlogo, v kateri je v Brežicah razvil središče za metalne športe, a se dejavno udejstvuje se tudi na drugih področjih. Igor Tominec se je z njim pogovarjal o njegovem delu in metodah, o plateh fizične in mentalne pripravljenosti njegovih varovancev, med katerimi seveda izstopa brežiški velikan.


Tesla Model 3 je postal najbolje prodajani avtomobil na Nizozemskem - Zanimivo - 2022 Najverjetneje boste na Nizozemskem naleteli na Tesla Model 3, več kot katero koli drugo znamko, ki je na voljo na trgu. Prodam 10.000 enot letos - in leto še ni končano - je model 3 postal najboljši prodajalec v severnoevropski državi. Nizozemska ni edina država, ki je letos povečala prodajo modela 3. Tudi Belgija, Avstrija, Španija in Italija so letos zabeležile večje število prodaj Teslinih enot. V prejšnjih letih so te države le imelenekaj sto letno se prodajajo različne Tesle, na primer Teslovi modeli S in X. Zdaj je število modelov očitno skokovito. POVEZANE: TESLA MODEL 3 HITS WORLD RECORD: NAJDALJŠI ČAS NA CESTI V 24 URAH Vsestransko najbolje prodajan avto Nizozemska in Norveška sta bili vedno veliki porabnici avtomobilov Tesla, še preden je model 3 zapeljal na evropske ceste. Toda ko je model 3 na evropskem trgu prišel v začetku letošnjega leta, je Norveško potisnil pred igro, saj je država vodilna na svetu pri sprejemanju električnih vozil. The dva naroda so močno naklonjeni uporabi zelene energije, s čimer so kovali pot drugim. To dokazuje tudi jasna izbira prebivalstva pri nakupu modela 3 kot avtomobila in Tesle kot izbire. Tesla Model 3, doslej najbolje prodajani avtomobil na Nizozemskem. Čestitamo #tesla team #ElonMusk. Še veliko mesecev za veliko pošiljk. Pojdi, pojdi Tesla! Https: //t.co/eygzKnkpDB - Fred Christenhusz (@FredChristenhus) 18. septembra 2019 Na Nizozemskem je ta model Tesle najbolje prodajan avtomobil v državi, električni ali ne. Po navedbah nizozemskega podjetja za registracijo ketekenradar je samo ta mesec na Nizozemskem registriralo 2.261 novih avtomobilov Model 3. S tem je prodaja avtomobilov Model 3 končana 10.000 enot letos v državi. To je fantastičen korak naprej k čisti energiji in bolj zelenim cestam. Zdaj je čakalna igra, s katero bomo ugotovili, ali bodo druge države sledile Nizozemski in Norveški. Poglej si posnetek: Tesla Model S vs 3 vs X vs Y - PERFORMANCE Models. DRAG u0026 ROLL RACE (Januar 2022). Copyright 2022 \_ Tesla Model 3 je postal najbolje prodajano vozilo na Nizozemskem, saj je dosegel 10.000 enot...


source: wikipedia

text: 1742 (MDCCXLII) je bilo navadno leto, ki se je po gregorijanskem koledarju začelo na ponedeljek, po 11 dni počasnejšem julijanskem koledarju pa na petek. Dogodki 1. januar Rojstva 16. december - Gebhard Leberecht von Blücher, pruski generalfeldmaršal († 1819) Neznan datum Mihael Bakoš, madžarsko-slovenski pisatelj, prevajalec, učitelj, zalaski-šomodski dekan († 1803) Smrti 15. februar - Štefan Zagrebec, hrvaški književnik in pridigar (* 1669) 26. maj - Pilip Orlik, hetman ukrajinskih kozakov (* 1672) 14. julij - Richard Bentley, angleški anglikanski teolog, klasični učenjak, filolog, filozof in kritik (* 1662) 25. januar - Edmond Halley, angleški astronom, geofizik, matematik, fizik (14. januar - stari koledar) (* 1656)


Ključni politični dogodki v prvi polovici leta 2010 - Parlament v začetku leta potrdil novo Evropsko komisijo - Večja pooblastila poslanci dobili pri proračunskih zadevah V Evropskem parlamentu je bilo vse do počitnic zelo živahno: sklepali so se kompromisi in dogovori, slišati pa je bilo mogoče tudi nekaj vročih razprav. Kmalu potem, ko je v veljavo stopila Lizbonska pogodba, s katero je Evropski parlament dobil večje pristojnosti v odločanju o evropski zakonodaji, so poslanci to izkoristili in zavrnili sporazum med Evropsko unijo in ZDA o posredovanju bančnih podatkov evropskih državljanov ameriškim oblastem. Države EU so tako morale predstaviti nov sporazum, v katerem so upoštevale zahteve poslancev po učinkovitejšem varovanju zasebnosti. Sommaire du dossier : - Izvolitev nove Komisije konec dolgih postopkov - EP z zavrnitvijo SWIFT za boljše varstvo zasebnosti - Pri mednarodnih ločitvah prvič do okrepljenega sodelovanja med državami EU - Nova pravila za državljanske pobude - Proračun EU in Lizbonska pogodba - Parlament uspešno zaščitil skupne interese EU v bodoči evropski diplomaciji Izvolitev nove Komisije konec dolgih postopkov - Petletni mandat komisarjev bo trajal do 31. oktobra 2014 - Bolgarska vlada je morala predlagati svojo kandidatko za komisarko dvakrat EP z zavrnitvijo SWIFT za boljše varstvo zasebnosti - V sistem vključenih več kot 8000 bank - Poslance skrbi morebitna zloraba podatkov Obrazec za prenos sredstev med bančnimi računi z IBAN in SWIFT kodama. ©BELGA_imagebroker_Bernhard Classen Kaj se je dogajalo s SWIFT? - 2001: kot odgovor na teroristične napade leta 2001, začno ZDA uporabljati podatke o bančnih transakcijah - junij 2006: ameriški tisk razkrije, da ZDA dostopajo tudi do podatkov SWIFT - 3. oktober 2007: SWIFT vzpostavi podatkovni center v Švici, zaradi česar je potreben sporazum o izmenjavi podatkov med EU in ZDA - 13. julij 2009: tisk razkrije, da potekajo pogajanja o novem sporazumu - 30. november 2009: Svet EU podpiše sporazum - 25. januar 2010: sporazum poslan Parlamentu v potrditev - 1. februar 2010: sporazum stopi v veljavo - 4. februar 2010: Odbor EP za državljanske svoboščine zavrne sporazum - 11. februar: sporazum zavrnjen na plenarnem zasedanju Evropskega parlamenta Pri mednarodnih ločitvah prvič do okrepljenega sodelovanja med državami EU - 14 držav, tudi Slovenija, bo omogočilo lažji postopek pri mednarodnih ločitvah - Za okrepljeno sodelovanje se mora odločiti najmanj devet članic EU Zakonski pari se bodo lahko odločili, kje želijo opraviti postopek ločitve: v eni izmed držav, od koder prihajata zakonca, ali v državi skupnega bivališča. ©BELGA_belpress_Philippe Turpin Nova pravila za državljanske pobude - Milijon podpisov iz devetih držav - Nova oblika neposrednega vpliva na politiko EU Proračun EU in Lizbonska pogodba - Enakopravno odločanje Parlamenta o vseh izdatkih - Končni dogovor o proračunu za leta 2011 predvidoma jeseni Lizbonska pogodba je znatno povečala pristojnosti Parlamenta na proračunskem področju. ©BELGA_imagebroker_Christian Ohde - odpravila je razlikovanje med obveznimi in neobveznimi izdatki - Evropski parlament in Svet EU enakopravno odločata o celotnem proračunu (pred tem je imel Svet zadnjo besedo pri obveznih izdatkih) - dolgoročni finančni okvir je pravno zavezujoč - za sprejetje proračuna je potrebno le eno branje (pred tem dva), nesoglasja med Svetom in Evropskim parlamentom pa se rešujejo na spravnem odboru Parlament uspešno zaščitil skupne interese EU v bodoči evropski diplomaciji - Manj prostora za interese posameznih držav, več za evropske - Kdor nadzira proračun, nadzira tudi diplomacijo Več : - Diplomatska služba: Unija bo postala svetovni igralec, ne pa plačnik - Poročilo poslanca Broka o evropski službi za zunanje delovanje - Predstavitev dogovora o evropski službi za zunanje delovanje (tiskovno sporočilo) - Pogovor s poslancem Brokom: Na poti k evropski diplomatski službi - Pogovor s poslancem Verhofstadtom (prispevek EuroparlTV)


text: BOŽIČNO NOVOLETNA STOJNICA LK KONJICE 2020 SLOVENSKE KONJICE - ZREČE – LIONS KLUB KONJICE BOŽIČNO NOVOLETNA STOJNICA LK KONJICE 2020 SLOVENSKE KONJICE – ZREČE Lions klub Konjice je navkljub epidemiji, s pozitivno izkušnjo in po zgledu Lions kluba Konjice VITA, tudi ob zaključku leta 2020 dodal delček, kar se javnosti tiče sicer zelo omejen, prostovoljni utrinek ob zaključku leta v Slovenskih Konjicah in tokrat prvič tudi v Zrečah. Priprave so izvedli člani kluba, ki so v nabor izdelkov za stojnico prispevali praktično vse dobrote, ki smo jih ponudili obiskovalcem, naključnim posameznikom in posebej vabljenim prijateljem. Pomoč sta ponudila tudi oba upravljalca obeh tržnic JKP Slovenske Konjice in Občina Zreče, ki sta prostor za izvedbo ponudila brezplačno. Z dobrodelnimi prispevki v zameno za domače dobrote smo humanitarni fond kluba za namen "Novoletno obdarovanje otrok iz socialno šibkega okolja", ki ga kot tradicionalno skupen projekt izvaja LEO klub Konjice. Projekt novoletnega obdarovanja otrok je fond za izvedbo iz tega naslova povečal za =1.000 EUR, sredstvi, zbranimi v Slovenskih Konjicah in Zrečah. Vodja projekta Albin MATAVŽ: "Veseli nas, da smo navkljub težki epidemiološki situaciji uspeli izvesti projekt skladno z vsemi priporočili NIJZ in odloki vlade RS. Naše aktivnosti so bile ponovno prepoznane v lokalni skupnosti kot pomemben doprinos pri pomoči pomoči potrebnim. Iskrena hvala vsem donatorjem, sodelujočim in vsem, ki ste s svojim obiskom dokazali za ZMOREMO!"


Časopis Dom in svet, 1904, letnik 17, številka 5. Učiteljski tovariš, 1904, leto XLIV, številka 13. Učiteljski tovariš, 1904 c.kr.konservator, literarni zgodovinar, učitelj * 21. 11. 1860, Peščenik pri Višnji gori † 8. 4. 1904, Šmarje na Dolenjskem Povzetek: Po poklicu je bil učitelj. Raziskoval in popisoval je zgodovinski arhiv in umetnostne spomenike. Leta 1893 je izšel njegov opis o stari cerkvi v Šmartnem pri Litiji. Bil je sin gozdarja kneza Auersperga. Ljudsko šolo je končal v Višnji gori. Že kot otroka so ga zanimale razvaline višnjegorskega gradu in drugih graščin v okolici. Najprej se je šel učit knjigoveštva. Zaradi zanimanja in spretnosti v risanju in rezbarstvu so ga napotili na ljubljansko učiteljišče, ki ga je končal leta 1883. Svojo prvo službo je nastopil v Podgabru in tam ostal štiri leta. Kasneje je služboval še v Šentvidu pri Stični (1887) in v Šmarju pri Ljubljani (1891). Raziskoval je arhiv stiškega samostana in druge različne arhive, stare knjige ter starine v takratnih graščinah in cerkvah. Znal jih je preceniti in preiskati kot izkušen zgodovinar. Veliko je pomagal tudi različnim arheologom pri izkopavanjih (Jernej Pečnik - Magdalenska gora) ter pomagal pri načrtovanju zemljevidov, ki so pokazali izkopavališča. Dunajska centralna komisija ga je imenovala za konservatorja najprej stiškega, nato črnomaljskega okraja.Tako je preiskal in opisal veliko umetnostno - zgodovinskih spomenikov po cerkvah, gradovih in krajih v okolici Višnje gore, Stične, Šentvida, Trebnja in Novega mesta ter rešil marsikatero umetnino in podatek pozabe. Ukvarjal se je tudi z arhivskimi študijami; izpiski iz mestnega arhiva, podatkih o cehih in privilegijih nekaterih trgov in mest, o knjižnicah in knjigah ter nekaterih zanimivostih iz naše domače zgodovine. Na podlagi listin mestnega arhiva v Višnji gori je leta 1885 dokončal rokopis »Kronika župnije Višnja gora», ki je shranjena v farnem arhivu. Svoja opažanja v obliki spisov in razprav je objavljal v različnih časopisih, največ v Mittheilungen der k. k. Central – Commission in Wien, ostalo pa v nemških in slovenskih »Izvestjih muzejskega društva za Kranjsko«. V Šmartnem pri Litiji je popisal cerkev, kar je bilo objavljeno v Mittheilungen der k. k. Central – Commission v letniku 1893.


text: Svetovanje – Manukamed Kontakt: T: +386 70 255 999 E: info@manukamed.si Izkušnje uporabnikov Manuka Health izdelkov Premium volneni izdelki Metoda P.E.C.A ® Ponujamo vam profesionalna svetovanja glede holističnega pristopa do zdravja, prehrane in zdravega bivanja, za več informacij nas kontaktirajte. V času v katerem živimo, so pomembni vsi vidiki in le z upoštevanjem vseh lahko dolgoročno dosežemo rezultate, ki bodo trajni in nam v korist. Izdelamo in razložimo vam napotke k neškodljivemu načinu prehranjevanja, raztrupljanju in čiščenju telesa, poti k zdravemu življenskemu slogu in reševanju ter pomoči ob težavah z raznimi bolezenskimi stanji. Pomagamo pri izbiri prehranskih dopolnil in ponujamo možnost dobave potrebnih prehranskih dopolnil za pomoč pri določenih težavah. Nudimo vam pomoč in osnovne nasvete glede zdravega bivalnega prostora ter možnost ureditve zdravega bivalnega prostora v sodelovanju z našimi poslovnimi partnerji, ki so na svojih področjih strokovno izobraženi, specializirani in vodilni v panogah, v katerih delujejo. Na spodnjih kontaktnih podatkih se lahko z nami dogovorite glede terminov, osnoven cenik je pravtako viden spodaj, končna cena je odvisna od individualnih potreb posameznika in časa, ki se mu ga nameni. "Čarobne palčke" ne obstajajo in ljudje sami smo tisti, ki za svoje kvalitetno življenje lahko naredimo največ. Spremeniti moramo misel iz bolezni na zdravje, iz obremenitve s težavami, v voljo do rešitve in vse poti so nam odprte. Svetovanje individualno (glede osnovnih informacij, prehranskih dopolnil in manuka medu) v živo ali preko Zooma : 35 € / na 1h Svetovanje z izdelavo prehranskih napotkov in osnovnega jedilnika: 55€ Svetovanje individualno z obiskom v vašem kraju : 50€ + kilometrina (0,27€ na km) Svetovanje z izdelavo prehranskih napotkov in osnovnega jedilnika z obiskom v vašem kraju: 70€ + kilometrina (0,27€ na km) Vsaka dodatna ura svetovanja: 35€ Svetovanje ob nedeljah in praznikih: +50% cene Plačila za dogovorjene termine z obiskom v vašem kraju sprejemamo izključno po predračunu. Dogovor in rezervacija terminov na: Tel.: +386 70 255 999 e-pošta: info@manukamed.si M: +386 70 255 999 E: info@manukamed.si Denis Ilić Šauperl s.p. Limbuška graba 18 Ta spletna stran uporablja piškotke, ki zagotavljajo da Vam ponudimo najbolšo uporabniško izkušnjo na naši spletni strani. Z nadaljno uporabo te strani bomo domnevali da se s uporabo piškotkov strinjate.OkZasebnost in piškotki


text: Danilova, Silva (1903–1991) - Slovenska biografija Danilova, Silva (1903–1991) Bila je eden od stebrov povojnega slovenskega radia, posvečala pa se je predvsem delu z otroki in za otroke. Danilova Silva Cerar Silva <person xmlns="http://www.tei-c.org/ns/1.0" xml:id="sbi1022780" corresp="nsb-text.xml#nsb01096" role="main"> <idno type="URL">http://www.slovenska-biografija.si/oseba/sbi1022780/</idno> <note>Bila je eden od stebrov povojnega slovenskega radia, posvečala pa se je predvsem delu z otroki in za otroke.</note> <date when="1903-11-28">28. nov. 1903</date> <date when="1991-04-25">25. apr. 1991</date> DANILOVA, Silva (rojstno ime Silva Cerar), igralka, režiserka (r. 28. 11. 1903, Ljubljana; u. 25. 4. 1991, Ljubljana). Oče Anton Cerar - Danilo, igralec, mati Avgusta Danilova, r. Gostič, igralka. Sestri Vera Danilova (Vera Balatka - Danilova), igralka, operna režiserka, in Mira Danilova (Mira Neffat - Danilova), igralka, pedagoginja, svaka Antonín Balatka, dirigent, skladatelj, režiser, dramaturg, in Anton Neffat, dirigent, brata Rafael (Ralf/Ralph) Danilo, igralec, režiser, in brat Mavricij Danilo, igralec, električar, zavarovalni agent. Kot statistka je nastopala na odru že pri štirih letih, vendar so ju na začetku s sestro Miro na letakih omenjali kot Danilovo ml., nato pa kot 1. Danilovo ml. in 2. Danilovo ml., šele kasneje z imenoma Mira in Silva. Pred prvo svetovno vojno je Silva Danilova odigrala več otroških vlog v ljubljanskem in tržaškem gledališču (1908–10). 1913 je gledališka kriza razbila družino, mati Avgusta Danilova se je odpravila v ZDA, oče Danilo pa je Silvo Danilovo vpisal v šolo Lichtenturnov zavod. Z materino vrnitvijo 1920 je Silva Danilova začela obiskovati gledališke tečaje, denimo igro pri materi Avgusti Danilovi ter ples pri Alice Nikitinovi in Heleni Dimitrijevni Poljakovi. Nekaj manjših vlog je dobila pri očetu, npr. Karliček, (Trnjulčica, Heinrich Bolten Baeckers, 1920), Drugi pastir (Princesa Pampeliška, Jaroslav Kvapil, 1921). Ko je mati drugič odšla v Ameriko, je 1924 k sebi povabila tudi Silvo Danilovo. V ZDA je odigrala nekaj vlog, npr. Elma Woodcart (Maščevanje, Etbin Kristan, 1924), Žarek (Ekvinokcij, Ivo Vojnović, 1925), in uprizorila pantomimo V maju. Kritika jo je opazila in pohvalno ocenila. 1925 je bila sprejeta v ljubljansko Dramo, kjer je igrala otroške in mladostne vloge, 1926–28 je odigrala najmanj devet vlog, mdr. Tretji možiček (Triglavska bajka, Pavel Golia, 1926) ali Sorel Bliss (Nedeljski oddih, Noël Coward, 1928). 1928 je v Drami niso mogli več honorirati, zato je postala samostojna igralka in režiserka v Drami SNG Ljubljana, v Šentjakobskem gledališču, pri TKD Atena v Ljubljani in pri Radiu Ljubljana (1936–41). Pri Šentjakobskem gledališču je 1932–34 odigrala osem vlog, kjer je bil ponovno kritiško opažen njen igralski in koreografski dar. Z Avgusto Danilovo in Polonco Juvanovo je vodila otroški oder pri TKD Atena v Ljubljani. Vodila je tudi otroško gledališče, v poletnem času otroški vrtec na prostem v Tivoliju, sodelovala pri urah pravljic v Narodnem domu in 1937–41 pripravljala odmevne otroške maškarade pod imenom Otroški ringaraja. Maškarade so se odvijale izmenično v Kazini in Unionu, saj društvo ni imelo lastnih prostorov. Za maškarade je oblikovala spored, režirala, pripovedovala pravljice in izdelovala kostume. Z očetom Danilom je nastopila tudi v filmu Triglavske strmine (1932), po drugi svetovni vojni je igrala v celovečernem filmu Tistega lepega dne (1967) in filmu Rdeče klasje (1970). Junija 1948 se je zaposlila pri Radiu Ljubljana, kjer je pripravljala jutranji ali popoldanski program, bila je igralka, režiserka mladinskih oddaj, brala je nedeljske pravljice ipd. Režirala je več kot petdeset radijskih iger za otroke z naslovom Radijska šola za nižjo stopnjo in Radijska šola za višjo stopnjo. Vodila je tečaje za otroške igralce – vzgojila jih je okrog 150 (mdr. Iztok Tory, Mirko Bogataj, Aleš Jan, Jože Vozny). Več kot dvajset mladinskih iger je napisala sama, vendar danes o njih ni podatkov. Bila je igralka s širokim glasovnim in interpretacijskim razponom. V otroških radijskih igrah je ustvarila vrsto karakternih in komičnih, predvsem pravljičnih in živalskih vlog, imitirala je lisice, mačke, srake, sove, kače, podgane. Mnogo njenih realizacij je ohranjenih na kasetah, npr. Žogica nogica, Taščici, Linhart in slovensko gledališče. 1972 se je upokojila. Za svoj prispevek na radiu je 1967 prejela red dela s srebrnim vencem. Ob petdesetletnici radia 1978 je prejela plaketo RTV Ljubljana. Kanada (Jerome Klapka: Fanny, tete, strici, režiser Milan Skrbinšek, 1928). Sorel Bliss (Noël Coward: Nedeljski oddih, režiser Osip Šest, 1928). Aranka (Rudolf Bernauer, Rudolf Oesterreicher: Vrt Eden, režiser Osip Šest, 1927). Carlo Collodi - Niko Kuret: Ostržek, 1954. Jan Malik: Žogica nogica, 1955. Leopold Suhodolčan: Deček v avtu, 1960. Erich Kastner: Petintrideseti maj, 1962. Marjan Kolar: Soteska junakov, 1966. Frančiška Slivnik: Silva Danilova, Dokumenti Slovenskega gledališkega muzeja, 20, 1984, št. 42, 108–113. SiGledal - portal slovenskega gledališča, Silva Danilova (november 2019). Bandelj, Silva: Danilova, Silva (1903–1991). Slovenska biografija. Slovenska akademija znanosti in umetnosti, Znanstvenoraziskovalni center SAZU, 2013. http://www.slovenska-biografija.si/oseba/sbi1022780/#novi-slovenski-biografski-leksikon (26. oktober 2020). Izvirna objava v: Novi Slovenski biografski leksikon: Spletna izd.. Ur. Barbara Šterbenc Svetina et al. Ljubljana, Znanstvenoraziskovalni center SAZU Slovenska akademija znanosti in umetnosti, 2013-.


Jan Plestenjak caruso Lyrics v objemu mesečine kjer divja burja brije na terasi stari ki gleda na soline zdaj lase ji boža - zdaj ko več ne joka tiho in glas ki bil je poln solz ji zapoje pesem milo kako imam te rad kako zelo imam te rad tako globoko si da v mojih žilah si stopila kri luči je videl sredi morja - spomin noči v ameriki a bile so le lampare - barka belo sled pusti videl njene je oči - oči zelene kakor morje in kar naenkrat pride strah kot da v globoki vodi tone kako imam te rad kako zelo imam te rad tako globoko si da v mojih žilah si stopila kri moč je besedila kjer je vsaka drama laž da z mimiko in malo šminke spremeniš obraz a te oči ki gledajo te v temi - tako toplo iskrene da svoji misli ne slediš in pozabiš vse refrene kako je zdaj vse majhno - tudi noči v ameriki obrneš se in vidiš svojo pot - kot barke bela sled bledi da - življenje je ki se konča a njega to ne moti v njegovem srcu zdaj je sreča in njegove pesmi zvoki See also: JustSomeLyrics 119 119.19 Jan Plestenjak brez drog Lyrics El Tigrillo Palma El Mandilon Lyrics


text: Če iščete dobro pozicioniran hotel v Berlin, potem bo pravšnji za vas Hotel Atlanta am Kurfurstendamm. Od tod lahko obiskovalci dostopajo do vsega, kar lahko to živahno mesto ponudi. Nahaja se na priročnem mestu, zato je s hotela mogoč dostop do najpopularnejših krajev v mestu. V Hotel Atlanta am Kurfurstendamm naredijo vse, da se bodo gostje počutili prijetno in udobno. To je zaradi tega, ker se hotel trudi ponuditi najboljše storitve. Z parkirišče, sef, ogledi, dvigalo, izposoja koles ponuja hotel največje možno udobje bivanja. Vsi gostje hotela so deležni izjemnih dodatnih storitev in edinstvenega udobja. Poleg tega so v hotelu na voljo možnosti za rekreacijo, tako da vam med bivanjem v njem nikakor ne bo dolgčas. Zaradi svoje idealne lege je hotel Hotel Atlanta am Kurfurstendamm kraj, kjer boste našli vse potrebno za prijetno bivanje.


text: Pravzaprav se spodobi najprej čestitati. Za hrabrost! Kljub uvodu je, namreč, v Sloveniji za to potreben pogum. Če pa še sami ne vemo, kaj so naše specialitete. Kako naj jih potem ponudimo tujcem? Zato bi v Fabuli moralo že pri vhodu pisati: "Ne vstopaj, če si ne misliš naročiti kranjske klobase kuhane v teranu!" Zaradi te kranjske klobase sem Kranjskogorcem v trenutku odpustil vse tisto, kar so mi za pod zob ponujali pozimi! To je bila letos najboljša kranjska klobasa! Četudi se mi zdi, da so s teranom varčevali in ga zmešali z vodo... Pa saj so Gorenjci, vendar. In morda je bila ravno zato tako sočna in okusna. Z domačim kruhom, seveda. Fabulovci, če boste še kdaj zamenjali koncept gostilne, potem jo še preimenujte. V Kranjsko klobaso, seveda. In dajte na jedilni list le njo. V leseno skodelo, s svežim hrenom, domačim hrenovim namazom, brez radiča in solate, z gorčico, ki ne bo iz plastike, z vloženimi jurčki z Vršiča, kuhana ali pečena, z zeljem ali repo, zrezana ali cela, z zobotrebcem ali roko. Čompi v škrniclju Saj se tudi Fabula ne more prav odločiti, kaj je slovensko. Ne nazadnje ima v lastni vasi dovolj močno konkurenco, ki v bolj izvirnem, lepšem, pristnem, domačnem, starem, bolj gostoljubnem okolju ponuja s tradicijo tradicionalne gorenjske specialitete, zato se Fabula spogleduje raje z nekakšno inačico sodobne slovenske kuhinje. Malo, najbrž, zaradi svoje preteklosti, saj je bila Fabula pred slovenskim obdobjem "fensi" restavracija, malo zato, ker je tako, zagotovo, tudi prav! Tisti les sredi asfalta ob betonskem hotelu je pač star (mlad) kot plaža čez cesto, zato lahko ponuja le moderno. V slovenski restavraciji se je opoldan sicer začelo z Zora je, svanula..., nadaljevalo pa potem tudi s kakšno slovensko poskočno. Ne, narodnih noš in polke v Fabulu ni. Prostor je bolj picerija, ki so ji dodali lounge sedenje in cocktail bar... Vsekakor težka popotnica snovalcu moderne slovenske kulinarike. Mu je zato zmanjkalo časa, da bi predvidel še pozdrav iz kuhinje? Pa četudi bi bila le kruh in sol. Kruh vendar pečejo sami, Slovenci pa se tudi hvalimo, da smo gostoljubni. Tako pa sva ostala celo brez hladne predjedi. Kraški pršut na smučišču pomrzne, klobasa iz tunke poleti zapeče, hobotnice že dolgo ni bilo v Piranski zaliv... Pozorni bralci se bodo spomnili, da slovenski kuhinji manjka začetnih jedi. Fabuli pa časa... "Žal, leča bo šele čez eno uro," je v času kosila povedal natakar, ko sva hotela naročiti solato iz leče v testeni košarici z dimljeno postrvjo. Če bi bila postrv iz Pišnice bi celo počakala. Je pa se zato Fabulina kuhinja hitro odkupila. Čompe so bile odlične! Predstavitev, na soli in v snežno belem škrniclju s hrustljavo slanino in svežim timijanom v pentlji, je bila za gostinski zbor, krompir je bil pravi, rdeč, lupinast, polnega okusa, nič kašasto mokast. Bovški krompir, skratka. Skuta polnega okusa in maščobe, sočna. Če je bila iz trgovine, mi povejte, po tihem, prosim, iz katere. Če je bila domača, povejte na glas, čigava! Goveja juha je z osnovo sodila v zgornjo tretjino slovenskih gostilniških juh, s prikuho pa je potrdila Fabulino moderno kulinarično usmerjenost. Žlinkrofe rdeče pese se da še izboljšati, da bodo bolj pesnati in manj na zob, toda že sedaj so šli prijetno navzdol. Pa čeprav niso vedno rezanci! Turistični jedci ne tvegajo Seveda to ni nobena vrhunska restavracija. Takšna na tem mestu tudi ne bi imela nobenih možnosti. Čeprav ima tudi Fabulin jedilni list degustacijski meni, ki ponuja nekaj več (32 eur), a se bere že nekam prebrano: hobotnica v solati s pečenim radičem, škampova juha z vinjakom, svaljki s tartufi na kraški posteljici, borovničeva zmrzlina, zarebrnica smuča iz pečice, domači čokoladni tartufi z bučnim oljem in bučnimi semeni, slovenski siri z medom in figovo marmelado. Hobotnico in škampovo juho si bo slovenski turist privoščil najbrž kje drugje, tartufi niso poletni ponos, o smuču v nadaljevanju, čokoladnih tartufov z bučnicami pa niso imeli... Vsi krožniki so bili pogreti, vse jedi so bile brez velikih napak. Svinjska ribica po pletersko je bila ovita v slanino, za katero je bila zataknjena suha sliva. Meso je tako ostalo sočno, svaljki, ki so ga spremljali, so bili povaljani v kuhinji, sicer konfekcijska poletna zelenjava z žara je bila tudi na krožniku še pri življenju. Le droben nasvet: obrnite prihodnjič medaljone tako, da bo sliva gledala gosta v oči. Naredila ga bo še bolj lačnega. Zarebrnice smuča sicer dvomim, da so prišle iz krušne peči, a vseeno so bile dovolj hrustljave, da se koža ni vlekla med zobmi. Na krožniku ni bilo preveč, še bolj pomembno pa, da ne premalo. Blitva ni bila postana, pečen krompir ni bil odmrznjen, riba ni bila morska... Že to je veliko. Že to je dovolj tvegano za turistične jedce. Saj ni potrebno, da so v takšni gostilni vse jedi avtohtono slovenske. A tiste, ki so, morajo biti top. Tako kot čompi v škrniclju in kranjska iz teranu. A ne tako kot štruklji iz ajde! Zanje bo potrebno zamenjati čebele (med) in recept. Bili so s plaže... Grmada je bila boljša, četudi ni bila blejska, temveč Špikova. Zakaj obiskati? Za turiste s potnim listom. Če ste turist z osebno, pa vsaj na čompe in kranjsko.


text: Naslov: Dijaška ulica 6000 Koper Rotunda sv. Elije stoji za stavbo koprskega dijaškega doma, v nekdanji mestni četrti Porta Isolana (Izolska vrata). Stavbna zgodovina rotunde ni še natančno raziskana, je pa jasno da gre za izjemno staro stavbo, ki sega najmanj v 11. stoletje, kar postavlja to stavbo kot eno najstarejših cerkva v Sloveniji in kot najzgodnješo koprsko krstilnico. Po izročilu naj bi sem prihajali svoje otroke krščevat izolani (od tod tudi ime bližnjih mestnih vrat), saj ti pravico krščevanja v svojem mestu niso imeli. Osrednji del cerkve je okroglega tlorisa in zidan iz istrskega kamna, zidava je v določenih točkah nepravilna, ponekod so vidne celo plitve lizene. Škof Paolo Naldini v svojem cerkvenem krajepisu pripoveduje o prestavitvi vhoda z današnje oltarne strani na današnjo lokacijo. Naldini tudi opisuje oltar, na katerem je stala slika marijinega kronanja, ki jo je naslikal Benedetto Carpaccio (sin znamenitega Vettorja Carpaccia). Danes vhodno partijo predstavlja prizidek z renesančno oblikovanim polkrožnim vhodnim portalom in mala zakristija ob njem.


Stan u beogradu donji dorcol - Oglasi SveNekretnine Stan u beogradu donji dorcol Br. pronadjenih nekretnina: 239 Za termin "Stan u beogradu donji dorcol" pronadjeno 239 oglasa 303.000€110 m22 754 €/m2Dodaj oglas u favorite 228.000€94 m22 425 €/m2Dodaj oglas u favorite Stari grad, Donji Dorćol - Visokog Stevana, 94m2 224.000€94 m22 382 €/m2Dodaj oglas u favorite Stari grad, Donji Dorćol - Visokog Stevana 3.5, 94m2 (dve lođe), 2/6, CG/TPV, lift, telefon,...vise DONJI DORĆOL, 59M2, VI, CG, UKNJ. 124.900€59 m22 116 €/m2Dodaj oglas u favorite Odličan, funkcionalan, sređivan, granitna keramika, hrastov parket.Agencijska provizija...vise Stari grad, Donji Dorćol - Venizelosova, 45m2 120.200€45 m22 671 €/m2Dodaj oglas u favorite Stari grad, Donji Dorćol - Venizelosova 2.0, 45m2 (lođa 4m2), 1/6, grejanje - toplotne...vise


saj s svojo najdražjo v postelji ležim.


Oasis – knjiga, ki razkriva ultimativne wellness pobege - City Magazine Pred nekaj dnevi je izšla knjiga Oasis, ki raziskuje in predstavlja najboljše bazene, kopeli in vse druge vrste sproščanja. Razkriva kotičke, kamor pobegnemo na 100% umiritev in relaksacijo telesa in duha. Nekaj utrinkov skozi fotografije ... Turški D-hotel Maris. CluMed Kani na Maldivih velja za enega najbolj eksotičnih in ekskluzivnih resortov. Velassaru Resort, prav tako na Maldivih. Lociran je na zasebnem otoku, spalni prostori so v kolibicah (luksuznih kajdapa) nad vodo in je idealen kraj za vse tiste, ki ljubijo mir. Mehiški hotel Endémico. Six Senses Zighy Bay je luksuzna nastanitev, ki se nahaja v Omanu in je zasnovana v stilu preproste vasice. Alila Ubud Hotel na Baliju se nahaja na hribu, ponuja vse in še več in je pravi raj za vse, ki imajo radi zeleno. Kai Hakone na Japonskem druži sodobnost s tradicionalnostjo in vse zaokroža v luksuz. Sterilna belina švicarskih Tamina Therme. Belgijski Pool K daje občutek, da je edina omejitev nebo, četudi je mesto zelo zelo blizu.


6 najboljših hotelov, blizu katerih je Golf del Sur, San Miguel de Abona, ES - Booking.com San Miguel de Abona 159 nastanitev Hoteli in nastanitve blizu znamenitosti Golf del Sur, San Miguel de Abona (Španija) Iščete nastanitve v bližini znamenitosti Golf del Sur? Prišli ste na pravo mesto! Vpišite vaše datume in izbirajte med 2.615 nastanitvami! Priporočeni hoteli v bližini: Golf del Sur San Miguel de Abona (0,5 km od lokacije: Golf del Sur) Nastanitev Select Sunningdale se nahaja poleg golf kluba Sur in 15 min hoje od golf kluba San Blas Centre. Ponuja ogrevan zunanji bazen in tropske vrtove. San Miguel de Abona (0,3 km od lokacije: Golf del Sur) Hotel Royal Tenerife Country Club se nahaja sredi bujnih vrtov ob igrišču za golf Golf del Sur na Tenerifih, le 1,5 km od Atlantskega oceana. Ponuja 2 zunanja bazena, bar, fitnes in igrišče za tenis. "Velik in res lepo opremljen apartma, mirna lokacija, prijazno osebje. Ugodna cena!" San Miguel de Abona (1,1 km od lokacije: Golf del Sur) Nastanitev 11 Holiday Homes se nahaja v mestu San Miguel de Abona. Ponuja zunanji bazen, celoletni zunanji bazen in teraso za sončenje. Letovišče Playa de las Americas je oddaljeno 13 km. San Miguel de Abona (0,2 km od lokacije: Golf del Sur) Kompleks se nahaja sredi čudovitih vrtov letovišča Golf del Sur, 1 km od atlantske obale. Ponuja 2 zunanja bazena in je od južnega tenerifskega letališča oddaljen 4 km. "Prijetna lokacija kljub letalom ki preletajo hisko.Blizina restavracije in trgovine za najnujnejse potrebe." Sandos San Blas Nature Resort & Golf - All Inclusive 5 zvezdice Ta nastanitev sodeluje v Programu prednostnih partnerjev. Ti ponujajo izjemne storitve, odlično razmerje med kakovostjo in ceno in od Booking.com gostov prejemajo sijajne ocene. Poleg tega Booking.com od njih za sodelovanje v tem programu prejme nekoliko višjo provizijo. Ta nastanitev sodeluje v Programu prednostnih partnerjev. Ti ponujajo izjemne storitve, odlično razmerje med kakovostjo in ceno in od Booking.com gostov prejemajo sijajne ocene. Poleg tega Booking.com od njih za sodelovanje v tem programu prejme nekoliko višjo provizijo. San Miguel de Abona (1 km od lokacije: Golf del Sur) San Miguel de Abona (0,9 km od lokacije: Golf del Sur) 8,7 Sijajno 1.605 komentarjev "Lokacija odlično, osebje prijazno, ustrežljivo, čistoča odlično, super. Priporočam, hotel." Več nastanitev blizu: Golf del Sur Priljubljeni hoteli v bližini Golf del Sur 7,8 Dobro 1.161 komentarjev


Zlorabe lastne dobrodelne organizacije Trump plačal visoko kazen Donald Trump je nakazal dva milijona dolarjev kazni zaradi zlorabe lastne dobrodelne ustanove v zasebne namene. Ameriški predsednik Donald Trump je nakazal dva milijona dolarjev kazni zaradi zlorabe lastne dobrodelne ustanove v zasebne namene. Denar bo šel raznim dobrodelnim organizacijam, ki niso povezane z njim, njegovo družino in podjetji. Nakazilo je potrdila pravosodna ministrica države New York Letitia James. Plačati mora 1,8 milijona dolarjev Jamesova je tožila Trumpa, ker je denar iz svoje dobrodelne organizacije porabljal zase, za svoje posle in za predsedniško kampanjo leta 2016. Sodišče mu je novembra naložilo, da mora 1,8 milijona dolarjev, kolikor je bilo še na računu dobrodelne organizacije, razdeliti dobrodelnim organizacijam. Poleg tega je moral plačati 11.525 dolarjev, ki jih je porabil za športne spominke in šampanjec za dobrodelni sprejem. Jamesova je sporočila, da bo denar sedaj končno šel tja, kamor mora, to je na račune verodostojnih dobrodelnih organizacij. Trump sicer skuša uporabiti svoje znane poslovne prijeme do konca, vendar pa sodišče še ni odločilo o njegovi prošnji, da plačilo kazni uveljavi kot davčno olajšavo. Jamesova mu skuša to preprečiti. Junija leta 2018, ko je bila vložena tožba, je Trump kljubovalno tvitnil, da ne bo nikoli sprejel poravnave. Potem pa je na koncu med drugim priznal, da je dobrodelna organizacija plačala 10.000 dolarjev za njegov portret v naravni velikosti. Trump po novem tudi več ne sme ustanavljati ali voditi dobrodelnih organizacij.


text: Kilometer (okrajšava km) je enota za merjenje dolžine, enaka 1000 metrom (predpona »kilo-« v mednarodnem sistemu enot označuje 1000). Enota se običajno uporablja za razdalje med kraji po večjem delu držav sveta, značilni izjemi sta Združeno kraljestvo in ZDA, kjer so v uporabi milje. 1 kilometer je enako: 0,13477 geografske milje 0,62137 mednarodne milje, oziroma kopenske milje 0,53961 (mednarodne) morske milje Glej tudi predpone SI 1 E3 m Enote za dolžino Izpeljane enote SI


Finska objavila drugi prostovoljni nacionalni pregled – Platforma SLOGA Finska objavila drugi prostovoljni nacionalni pregled Finska je objavila svoj drugi prostovoljni nacionalni pregled uresničevanja ciljev trajnostnega razvoja. Finska je ena od 47 držav, ki bodo predstavile svoj pregled na Političnem forumu na visoki ravni o trajnostnem razvoju, ki bo julija 2020. Poročilo, ki ga je objavil kabinet predsednice vlade, zajema vseh 17 ciljev in 169 podciljev Agende. Osredotoča se na napredek, dosežen med letoma 2016 in 2020, in povzema ključne spremembe in pridobljene izkušnje v zvezi z: metodologijo za pripravo pregleda; politiko in spodbudnim okoljem; in načini izvajanja.


Lepa gesta Microsofta — Mladipodjetnik.si Microsoft skrbi za revne. Sicer je eden izmed glavnih motivov v tej gesti razširjanje Microsoftovih produktov po še večjem delu sveta, pa vendarle. Na ta način bodo omogočili nakup Oken veliko posameznikom, ki si dosedaj le teh iz finančnih razlogov niso mogli privoščiti. Za simbolično ceno 3 dolarje bodo tako na voljo v paketu, sicer nekoliko okleščene verzije Windowsov, Offica in nekaterih drugih programov. Microsoftova odločitev sledi človekoljubnemu programu ‘One laptop per child.’ Bistvo projekta je izdelovati prenosne računalnike za čim nižjo ceno: trenutno je ta okoli 150 dolarjev. Omenjeni prenosniki bodo opremljeni z brezplačnim operacijskim sistemom Linux. Microsoftov dolgoročni načrt je, milijardi uporabnikov osebnih računalnikov, kolikor jih je trenutno, dodati še eno milijardo. Subvencionirana cena Microsoftovega kompleta pa ne bo na voljo samo najrevnejšim državam, pač pa tudi najrevnejšim prebivalcem nekaterih najbolj razvitih držav, kot so naprimer Združene države Amerike.


Plačilo z Moneto 17. November 2017 - 19:30 Skupščina in Svet ustanoviteljev Plačilo z mobilnim telefonom nadomešča nekdanje plačilo z žetoni in gotovino. Ta način plačila ne omogoča brezplačnega prestopanja v roku 90 minut. Informacije o vklopu storitve Moneta se nahajajo na www.moneta.si, storitev pa podpirajo mobilni operaterji Mobitel, Si.mobil in Debitel. Na avtobusu za tovrstno plačilo pokličemo standardno številko za plačevanje z Moneto 1899, nato pa telefon približamo validatorju, ki se nahaja pri vozniku. Ta način plačila ne omogoča brezplačnega prestopanja in tudi ne plačila vožnje za več oseb. Na Urbanomatu sledimo navodilom na zaslonu, plačilo z Moneto se izvede s klicem na številko 180 in prislonitvijo mobilnega telefona k čitalniku in zapisovalniku. Za pomoč smo vam na voljo na telefonski številki 080 6077. Kako do nas z javnim prevozom? Priznanje RS za poslovno odličnost Sporočanje stanja vodomerov - Komunala.Info Shema linij in območij Urnik praznjenja zabojnikov /pogosta-vprasanja/urbana Ali lahko kot člansko izkaznico Mestne knjižnice Ljubljana uporabljam samo imensko kartico Urbana, ki je zelene barve? Ponedeljkov delovni čas skupne blagajne Mačkova Ljubljana zmanjšuje uporabo premoga Prometna ureditev na Žalah v času praznikov 22. Ljubljanski maraton in prometna ureditev na Žalah 22. Ljubljanski maraton bo ta vikend


text: 1884 (MDCCCLXXXIV) je bilo prestopno leto, ki se je po gregorijanskem koledarju začelo na torek, po 12 dni počasnejšem julijanskem koledarju pa na nedeljo. Dogodki 5. julij - Nemško cesarstvo zasede Kamerun. 5. avgust - položen je temeljni kamen za kip svobode. 22. oktober - delegati na Mednarodni poldnevniški konferenci sprejmejo dogovor o ničelnem poldnevniku. Rojstva 26. januar - Edward Sapir, nemško-ameriški antropolog in lingvist († 1939) 28. januar - Auguste Picard, švicarski izumitelj († 1962) 28. januar - Jean-Felix Picard, švicarski znanstvenik, balonar († 1963) 24. marec - Peter Joseph William Debye, nizozemsko-ameriški fizik, kemik († 1966) 31. marec - Adriaan van Maanen, nizozemsko-ameriški astronom († 1946) 8. maj - Harry S. Truman, ameriški predsednik († 1972) 13. junij - Étienne Gilson, francoski krščanski filozof († 1978) 27. junij - Gaston Bachelard, francoski filozof († 1962) 20. avgust - Rudolf Bultmann, nemški teolog († 1976) 3. september - Solomon Lefschetz, ameriški matematik († 1972) 11. oktober - Friedrich Bergius, nemški kemik in Nobelov nagrajenec za kemijo († 1949) 22. november - Jovan Hadži, slovenski biolog († 1972) Smrti 6. januar - Gregor Mendel, avstrijski avguštniski menih, znanstvenik in pionir genetskih raziskav (* 1822) 26. marec - Jovan Vesel Koseski, slovenski pravnik in pesnik (* 1798) 12. maj - Bedřich Smetana, češki skladatelj (* 1824) 13. maj - Cyrus Hall McCormick, ameriški izumitelj (* 1809) 16. maj - Ignac Kristijanović, hrvaški pisatelj, prevajalec (* 1796) 2. junij - Orville Elias Babcock, ameriški general in inženir (* 1835)


text: 1750. je šesto desetletje v 18. stoletju med letoma 1750 in 1759. D-01750. 1750. leta


21. 4. 2005 | Mladina 16 Pravi kip je tisti Janšev Osrednji ljubljanski spomenik generalu Maistru je pred obrambnim ministrstvom Rudolf Maister © Denis Sarkić Kip generala Rudolfa Maistra na Trgu OF pred ljubljansko železniško postajo je ena ljubljanskih pridobitev, po kateri si bodo Ljubljančani zapomnili županovanje Vike Potočnik. Pod njeno oblastjo so uresničili idejo o spomeniku velikemu slovenskemu domoljubu in borcu za severno mejo. Ideja sama je sicer nastala že za časa županovanja sedanjega zunanjega ministra Dimitrija Rupla. Maistrov spomenik v centru Ljubljane, ki ga je izdelal zmagovalec natečaja Jakov Brdar, pa z novo oblastjo očitno postaja drugorazreden oziroma nekakšno počivališče za postopajoče okoli železniške postaje. Pravi Maistrov spomenik, ki ga je vredno častiti in malikovati, pa je tisti, ki ga je brez razpisa od kiparja Boštjana Putriha (menda za tedanjih 350.000 DEM oz. 175.000 evrov) nabavil obrambni minister v Bajukovi vladi in sedanji predsednik vlade Janez Janša in ga postavil pred poslopje ministrstva za obrambo za Bežigradom. Pred Janševim Maistrom so konec marca organizirali osrednjo proslavo in polaganje vencev ob 171. obletnici rojstva "krivca" za priključitev Štajerske Sloveniji z govorom državnega sekretarja Francija Žnidaršiča in kulturnim programom članov orkestra Slovenske vojske in delegacijama generalštaba Slovenske vojske in društva generala Maistra. Minister za birokracijo Gregor Virant pa se tokrat ni pohvalil, koliko proračunskega denarja so privarčevali s potnimi stroški za nastopajoče, ki bi jih morali sicer prepeljati iz Bežigrada do ljubljanske železniške postaje.


Slovenski levičarski bogataši: Medtem ko so jih polna usta pravičnosti in skrbi za revne, zase kopičijo pravo bogastvo!


Kitajska je v drugem četrtletju na letni ravni rasla po 6,7 odstotni stopnji


V Alpah uvajajo teptalnike snega na vodikov pogon — CIPRA (s) Nahajate se tu: Domov / Novice / V Alpah uvajajo teptalnike snega na vodikov pogon V Alpah uvajajo teptalnike snega na vodikov pogon Demonstracija teptalnika snega na vodikov pogon © http://www.swissalps3000.ch Švicarsko društvo Swiss Alps 3000 je pripravilo akcijo, s katero želi na območju Alp spodbuditi zanimanje za mobilnost, ki ne povzroča izpušne pline. Ob tej priložnosti so v društvu tudi predstavili prototip teptalnika snega na vodikov pogon. Prvo tako vozilo je bilo sicer preizkušeno pozimi v letih 2003/04. V ospredju akcije so klasični teptalniki snega, ki so opremljeni z dizelskimi motorji in v gorskem svetu proizvajajo izredne količine škodljivih snovi: več kot 1000 teptalnikov snega v švicarskih Alpah na smučarsko sezono "pokuri" okoli 10 milijonov litrov dizelskega goriva, zaradi česar nastane več kot 25.000 ton CO2 in pribl. 25.000 kg zelo strupenih delcev PM10. Društvo je bilo ustanovljeno februarja 2003, v takratnem mednarodnem letu celinskih voda. Swiss Alps želi skupaj s turističnim sektorjem in občinami regije Berner Oberland s teptalnikom snega na vodikov pogon spodbuditi mobilnost, ki v alpskem prostoru v prihodnje ne bo proizvajala izpušnih plinov. Vodik naj bi proizvajali iz obnovljivih virov energije, kot so vodna energija, veter ali sonce. Vir: www.swissalps3000.ch (de) shranjeno pod: Vodik, Zimski športi, Šport, Zimski športi, Šport


Arndt dobil zadnjo etapo po diskvalifikaciji Nizzola - Nibali drugič dobil Giro - RTVSLO.si Arndt dobil zadnjo etapo po diskvalifikaciji Nizzola - Nibali drugič dobil Giro Vinokurov: To je ena največjih zmag Astane A. G. | 29. maj 2016 ob 17:20 Vincenzo Nibali je v petek in soboto prikazal izjemno predstavo. Izničil je kar štiri minute in 43 sekund zaostanka. Foto: EPA Esteban Chaves, Vincenzo Nibali in Alejandro Valverde so stali na zmagovalnem odru v Torinu. Kratko je po padcu potegnil Steven Kruijswijck, ki je imel veliko prednost še tri etape pred koncem. Foto: EPA Ekipa Astane je bila najboljša na letošnjem Giru. Foto: EPA 99. Dirka po Italiji se je končala z diskvalifikacijo Giacoma Nizzola, zadnjo etapo je tako v šprintu dobil Niklas Arndt. Skupne zmage se je po izjemnih predstavah v Alpah veselil Vincenzo Nibali. 29. maj 2016 ob 17:20 Nizzolo se je najprej v okrnjeni šprinterski konkurenci na 163 km dolgi etapi od Cunea do Torina veselil prve zmage na velikih dirkah. Uro po koncu so sodniki po večkratnem ogledu posnetka presodili, da je Italijan v zaključku na nedovoljen način oviral rojaka Sacho Modola, zato so ga diskvalificirali. V boju za etapno zmago je bilo kaotično že pred šprintom, ko je Italijan Sonny Colbrelli prišel v stik z gledalci, po trku pa grdo padel. "Morski pes" iz Messine je imel na cilju 52 sekund prednosti pred Kolumbijcem Estabanom Chavesom, tretje mesto pa je z zaostankom minute in 17 sekund zasedel Španec Alejandro Valverde. Za kolesarja Astane je to po letu 2013 druga zmaga na Giru, skupno pa že četrta na največjih dirkah, leta 2014 je zmagal na Touru, leta 2010 pa na Vuelti. Po gorskem kronometru v izgubljenem položaju "Najtežji dan je bil vsekakor gorski kronometer, kjer je šlo vse narobe. Vse se je vrnilo v soboto, ko me je obiskala moja družina, in skupaj smo se veselili velike zmage," je pojasnil veliki junak Gira. Rožnato majico je na zelo zanimivem Giru nosilo kar devet kolesarjev. Po gorskem kronometru prejšnjo nedeljo so Nibalija italijanski mediji že prekrižali, govorilo se je o njegovi domnevni bolezni in celo o morebitnem odstopu, še po 18. etapi v četrtek je za vodilnim Stevenom Kruoijswijckom zaostajal štiri minute in 43 sekund. Na zadnjih dveh gorskih etapah je z nekaj sreče vse nadomestil, pomagal pa mu je tudi padec Nizozemca pri spustu s prelaza Agnello v petek. Kapetan Astane že obupal, a moštveni kolegi so mu pomagali "Zmage je težko primerjati. Na treh največjih dirkah sem na Vuelti zmagal prvič, Tour je najprestižnejša dirka, prva zmaga na domačih cestah ima vedno mesto med najbolj priljubljenimi uspehi, a letošnja zmaga je zagotovo najbolj posebna. Povsem so me že odpisali, še pred dnevi ni nihče verjel vame, moram priznati, da sem tudi sam povsem obupal. A pogovor z moštvenimi kolegi je zalegel, oni so bili tisti, ki so mi dali dodatno spodbudo, oni so mi v težkih trenutkih pomagali in moram reči, da je moja fantastična vrnitev posledica ekipnega duha. Dolgo nisem mogel verjeti, da mi je uspelo. Dolgo sem premleval, ali je vse to res, zdaj lahko rečem le še: fantastično," je bil navdušen Nibali, ki v zadnji etapi ni kolesaril le v rožnati majici, ampak tudi na rožnatem kolesu. "To je ena največjih zmag Astane, res prava reklama za našo ekipo. Vincenzo je dokazal, iz kakšnega testa je. Utišal je vse kritike in se zapisal v zgodovino kot eden najboljših kolesarjev vseh časov. Resda konkurenca na dirki ni bila na najvišji mogoči ravni, toda način, s katerim je dosegel zmago, navdušuje. Vesel sem, da je v naši ekipi, naredili bomo vse, da ostane pri nas," je bil nasmejan športni direktor Astane Aleksander Vinokurov. Nibali ima sanjsko ponudbo ekipe iz Bahrajna Kazahstanec ni prepričan, da bo Nibali tudi v prihodnji sezoni kolesaril v svetlomodrem dresu Astane. Ponudba nove ekipe iz Bahrajna je sanjska, prav tako je znana napetost med njim in mladim zvezdniškim rojakom Fabiem Arujem, tako da najbrž ne bo ostal v kazahstanskem moštvu. Nizzolu za tolažbo rdeča majica, Nieve najboljši hribolazec Nesrečni Nizzolo se je moral tolažiti s tem, da je bil vseeno najboljši po točkah (rdeča majica). Najboljši na gorskih ciljih (v zadnji etapi jih ni bilo) je bil Španec Mikel Nieve (Sky), bela majica najboljšega mladega kolesarja je pripadla Luksemburžanu Bobu Jungelsu (Etixx-QuickStep), ekipno je bila najboljša Astana. Roglič najboljši Slovenec na 58. mestu Najboljši Slovenec v skupni razvrstitvi je bil Primož Roglič (LottoNL-Jumbo) na 58. mestu. Do cilja sta prišla še Matej Mohorič (Lampre) in Grega Bole (Nippo Vini-Fantini), medtem ko je Luka Mezgec, ki je pred dvema letoma dobil zadnjo etapo v Trstu, zaradi poškodbe odstopil že sredi dirke. 21. etapa, Cuneo-Torino, 163 km: 1. N. ARNDT NEM 3:48:18 2. M. TRENTIN ITA 3. S. MODOLO ITA vsi 4. A. PORŠEV RUS 5. S. DE BIE BEL 6. I. SAVICKIJ RUS 7. R. ZABEL NEM 8. E. M. GROSU ROM isti 9. J. McCARTHY AVS 10. A. BETTIOL ITA 28. G. BOLE SLO 55. M. MOHORIČ SLO 118. P. ROGLIČ SLO čas 1. V. NIBALI ITA 88:32:49 Zmagovalci Dirke po Italiji v zadnjih 30 letih: 1988 Andy Hampsten (ZDA) Kruijswijk z odličnim kronometrom povečal prednost, polom Nibalija Foliforov dobil gorski kronometer


E.Leclerc katalog - Aktualni katalog | katalogi.ceneje.si E.Leclerc katalog - Aktualni katalog Ne spreglej norih akcijskih ponudb, ki te čakajo v E.Leclerc katalogu. Med njimi te čaka pestra ponudba izdelkov, ki ti prinašajo bon na tvojo E.Leclerc kartico. V E.Leclerc katalogu te čaka pestra ponudba izdelkov, ki ti prinašajo tudi 50 % dobropis na tvojo kartico. Med njimi lahko tokrat najdeš vse svaljke in cmoke Pečjak, študentsko hrano Odlično 400g, sadno pijačo Dana jagoda 1.5l, vse sadne sirupe Dana ter številne druge izdelke. Poleg prehrambenih izdelkov te čaka tudi pestra akcijska ponudba tehničnih izdelkov. 25 % takojšen popust te čaka ob nakupu vseh izdelkov Logitech, 20 % ob nakupu mobilnega telefona Lenny 2 ter 15 % na tablični računalnik 7.4HD. V E.Leclerc katalogu ne spreglej tudi velike ponudbe gospodinjskih aparatov, med katerimi te čaka sesalnik Hoover TE70_TE15011 s kar 50 % popustom ter kalorifer Vivax FH-2050 z 41 % popustom. Med izdelki iz kataloga E.Leclerc ne spreglej tudi pestre ponudbe otroške opreme ter dodatkov za dom. Najprej v novem katalogu E.Leclerc katalog - Aktualni katalog poišči želeni izdelek, nato pa natančno preveri njegov točen naziv in vse navedene lastnosti, da se prepričaš, da je res pravi zate. V letaku so navedene cene in tudi vsi ostali podatki, ki jih potrebuješ, da se lahko odločiš o nakupu – med drugim slike akcijskih izdelkov, da si še lažje predstavljaš, kako želeni izdelek izgleda v živo. Pri listanju letaka preveri posebne pogoje akcijske ponudbe, ki jih navaja trgovec, ne spreglej tudi morebitnih akcijskih kuponov, ki ti omogočajo še dodatne prihranke, ter dodatnih ugodnosti, ki jih je zate pripravil tvoj naj ponudnik. Obvezno preveri tudi čas trajanja akcijske ponudbe in znižanih cen iz kataloga, da ne zamudiš številnih ugodnosti. S pomočjo najnovejšega kataloga hitro pobrskaj med najbolj vročimi izdelki ta hip in med prvimi izkoristi ugodno ponudbo ter znižane cene.


Spletno mesto uporablja piškotke z namenom zagotavljanja spletne storitve,oglasnih sistemov in funkcionalnosti, ki jih brez piškotkov ne bi mogli nuditi. Z obiskom in uporabo spletnega mesta soglašate s piškotki.SprejmiVeč


Ugodni tečaji angleščine –med njimi tudi intenzivni program za učenje angleščine Splošni jezikovni tečaji, npr. angleščine, so namenjeni praktični in funkcionalni uporabi jezika. Znanje tujih jezikov je danes zelo pomembno in dobrodošlo na vsakem koraku. V sodobni družbi znanja nas angleščina spremlja že od najzgodnejšega otroštva. Angleščina je jezik, ki ga govorijo na vsaki celini, prav gotovo pa na vseh mogočih turističnih destinacijah, v poslovnem svetu, na spletu in drugje. Tako znanje angleščine ni več prednost, temveč nujnost za vsakogar. Vas zanima začetni tečaj angleščine Ljubljana ponuja veliko možnosti za učenje angleščine, a pravi program za učenje angleščine boste našli v Candor Dominko. Zavedamo se, da ima vsakdo svoj pristop k učenju, zato program za učenje angleščine prilagodimo tako, da je dostopen vizualnim, avditivnim in kinestetičnim tipom tečajnikom. Različni tečaji angleščine za otroke in odrasle Začetni tečaji angleščine predstavljajo odlično priložnost za vse, ki bi se radi naučili skoraj najbolj razširjenega jezika. Program za učenje angleščine poudarja pogovorno komponento jezika, širjenje besednega zaklada in utrjevanje slovničnih struktur. Tečaji angleščine omogočajo tečajnikom, da se usposobijo za govorno izražanje, pisno sporazumevanje ter bralno in slušno razumevanje jezika. Teme, ki jih obravnavajo začetni tečaji angleščine, so praktične in uporabne za komunikacijo v vsakdanjem življenju. Poleg začetnih tečajev so v Candor Dominko so na voljo tudi naslednji tečaji angleščine: intenzivne delavnice v alfa stanju; intenzivni jezikovni tečaji; priprava na izpite ter Kako se trikrat hitreje učiti angleščino – program za intenzivno učenje angleščine Kot že omenjeno, se med tečaji angleščine nahajajo tudi intenzivne delavnice v alfa stanju. Intenzivni program za učenje angleščine ponuja popolnoma novo izkušnjo učenja tujega jezika. Metoda, ki sicer ni nova, se od klasičnega učenja razlikuje po tem, da je celostna. V učenje vključuje obe možganski polovici, celotno telo, zavest in podzavest. Naš cilj je, da se udeleženci intenzivnih delavnic v tujem jeziku izražajo kreativno in samozavestno. Intenzivne delavnice so namenjene vsem; še posebej pa tistim, ki se morajo na hitro naučiti tujega jezika, tistim, ki so zelo zasedeni in imajo malo časa za učenje in vsem, ki bi radi odkrili svoje skrite sposobnosti. Obiščite nas in se prepričajte sami, kako prijetno in hitro se je lahko učiti angleščino. Ne pozabite: učenje jezika predstavlja vrhunsko naložbo v vaše znanje. Prejšnja zgodba Angleščina za začetnike